**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Prijedlog Odluke o izmjenama i dopunama Odluke o porezima Općine Podstrana

**PRAVNI TEMELJ:** Zakona o lokalnim porezima

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Načelnik Općine Podstrana

**STRUČNA OBRADA:** Upravni odjel za proračun i financije

Na temelju članka 42. stavka 1., a u vezi s člankom 20. Zakona o lokalnim porezima ("Narodne novine" broj [115/16](https://www.zakon.hr/cms.htm?id=21863), [101/17](https://www.zakon.hr/cms.htm?id=21865)) Općinsko vijeće Općine Podstrana, na 5. sjednici Općinskog vijeća održanoj dana 08. prosinca 2021. godine, donijelo je

**ODLUKU**

**o izmjenama i dopunama Odluke**

**o porezima Općine Podstrana**

**Članak 1.**

U Odluci o porezima Općine Podstrana („Službeni glasnik Općine Podstrana" broj 27/19), članak 6. mijenja se i glasi:

„Poslove utvrđivanja i naplate poreza na potrošnju obavlja Ministarstvo financija, Porezna uprava.“

**Članak 2.**

Iza članka 6. dodaje se članak 6.a koji glasi:

„Ovlašćuje se nadležna organizacija platnog prometa zadužena za raspoređivanje uplaćenih prihoda korisnicima, da naknadu koja pripada Ministarstvu financija, Poreznoj upravi, u iznosu od 5% od ukupno naplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.“

**Članak 3.**

Članak 7. mijenja se i glasi:

„Poslove utvrđivanja i naplate poreza na kuće za odmor obavlja Upravni odjel za proračun i financije Općine Podstrana.“

**PRIJELAZNA I ZAVRŠNA ODREDBA**

**Članak 4.**

Postupci utvrđivanja poreza započeti po odredbama Odluke o porezima Općine Podstrana („Službeni glasnik Općine Podstrana" broj 27/19), koji nisu dovršeni do stupanja na snagu ove Odluke, dovršit će se prema odredbama Odluke o porezima Općine Podstrana („Službeni glasnik Općine Podstrana" broj 27/19).

**Članak 5.**

Ova odluka objaviti će se u „Narodnim novinama“ i „Službenom glasniku Općine Podstrana“, a stupa na snagu 1. siječnja 2022. godine.

KLASA: 021-05/21-01/09 Predsjednik

URBROJ: 2181/02-01-21-06 Općinskog vijeća:

Podstrana, 8. prosinca 2021.godine Tomislav Buljan

**Obrazloženje**

**prijedloga Odluke o izmjenama i dopunama Odluke**

**o porezima Općine Podstrana**

Zakon o lokalnim porezima (Narodne novine, br. 115/16, 101/17) je uređen sustav utvrđivanja i naplate poreza jedinica lokalne samouprave (općina i gradova), pri čemu je utvrđeno kako jedinice lokalne samouprave mogu uvesti slijedeće poreze:

* prirez porezu na dohodak,
* porez na potrošnju,
* porez na kuće za odmor i
* porez na korištenje javnih površina.

Zakon o lokalnim porezima propisuje da jedinice lokalne samouprave mogu mijenjati svoje odluke o lokalnim porezima do 15. prosinca tekuće godine.

Važećom Odlukom o porezima Općine Podstrana („Službeni glasnik Općine Podstrana" broj 27/19) utvrđene su vrste poreza, porezni obveznik, porezna osnovica, stopa i visina poreza te način obračuna i plaćanja poreza koji pripadaju Općini Podstrana.

U trenutno važećoj odluci, poslovi utvrđivanja i naplate poreza na potrošnju i poreza na kuće za odmor povjereni su Ministarstvu financija - Poreznoj upravi.

Ovim izmjenama i dopunama poslove utvrđivanja i naplate poreza na kuće za odmor bi se dodijelili Upravnom odjelu za proračun i financije Općine Podstrana.